<classify> Abdallah Amiri -Igunga MTOTO Msali Jijanda mwenye umri wa mwakammoja na miezi mitatu, mkazi wa Kijiji cha Isakamaliwa, Wilaya ya Igunga mkoaniTabora, anadaiwa kuuawa baada ya kukamatwa na fisi wakati akicheza na wenzakembele ya mama yao mzazi. Akizungumza na MTANZANIA mjini hapa janababa mzazi wa mtoto huyo, Jijanda Maguja, alisema tukio hilo limetokea juzi saamoja usiku. Maguja alisema mtoto wake alikuwa akichezana wenzake nyumbani kwake, lakini muda mfupi fisi alitokea na kumchukua, kishakukimbia naye hadi vichakani. Alisema baada ya kuondoka naye, mama yakeMboje Mwenda aliamua kumfukuza, lakini fisi alimwacha mtoto na kumrudia yeye nakujikuta akianguka na kuzimia, huku mbwa wakibweka kwa nguvu. Kitendo cha mama yake kuanguka, kilitoamwanya kwa fisi kuondoka na mtoto jumla hadi walipofuatilia kesho yake,alisema. Maguja alisema siku ya pili, wananchiwalifanya msako mkali bila mafanikio, lakini baadaye walifanikiwa kuona nusu yamwili wa mtoto huyo kichakani, huku baadhi ya viungo kuanzia kiunoni kushukachini vikiwa vimeliwa. Alisema baada ya kuuona mwili wa mtotohuyo, wananchi walianza msako tena kwa kutumia pikipiki na kufanikiwa kumuonafisi huyo, lakini walimfukuza bila kumpata. Diwani wa Kata ya Isakamaliwa, DottoKwilasa, alithibitisha kuuawa kwa mtoto huyo na kusisitiza kuwa wanaendeleakumsaka fisi huyo wakishirikiana na Idara ya Maliasili Igunga. Ofisa Wanyamapori Wilaya ya Igunga, ImaniMwasongwe, alisema baada ya kupokea taarifa hiyo, walikwenda eneo la tukiokumsaka fisi bila mafanikio.  <topic>: AFYA 